Burgemeesterslid by Brits-gedenkdiens aangeval | Maroela Media
'n Lid van die Madibeng-burgemeesterskomitee is Vrydag aangeval tydens 'n gedenkdiens van drie persone wat die afgelope week in gewelddadige betogings in Brits, Noordwes omgekom het.
Douglas Maimane, die burgemeesterslid, het op die verhoog langs Edna Molewa, minister van waterwese, gesit toe 'n waterbottel hom getref het. Een van die slagoffers se broers het glo die waterbottel na Maimane geslinger. Maimane is in die gesig getref en sy mond het begin bloei.
Die broer het glo vreeslik gehuil en sy familie het hom probeer kalmeer.
Drie mans is in Mothutlung dood ná betogings oor watertoevoer in die gebied. 'n Mynwerker, Osia Rahube, en 'n fotograaf, Bra Mike, is Maandag glo deur lede van die polisie doodgeskiet. Lerato Seema is Dinsdag dood nadat hy glo uit 'n bewegende Njala-pantservoertuig van die polisie gespring het.
Inwoners beweer hulle is al ten minste drie maande lank sonder water.
Molewa het Woensdag belowe dat watertoevoer na alle inwoners teen Vrydag herstel sal wees.
Sjoe!!! Sune, kyk asseblief weer na die spelling in die berig. Dit is regtig afskuwelik, of is dit 'n kleintjie van 5 jaar wat die berig namens jou geskryf het?
Jammer dat ek nou vir julle hierop n epos moet stuur.Ek het gereeld Maroela Media se eposse gekry,en vanaf Laas week ontvang ek geen epos van julle nie.Kan julle asseblief vir my laat weet wat die rede is.Ek sal graag weer julle nuus wil ontvang.